Tutlayt n tmaziɣt yewwi-d fell-as ad tenjer abrid id-nejrent tutlayin nniḍen (tira), ladɣa win yellan d amaziɣ, yeḥwaǧ ad yissin tira n tutlayt-is acku tameslayt yessen-itt yakan seg yemma-s. Neḥwaǧ tutlayt-agi ad tekcem ɣer uɣerbaz akken ad tt-yelmed ugdud azzayri, akken id-yenna Ccix Muḥend deg wawal-is "aɣerbaz ladɣa iɣleb-itent akk skud meẓẓi uqcic, aqerru-s fessus, yerḍeb am urekti, akken tebɣiḍ a bnadem ad t-ɛerkeḍ, mi ara yuɣal d argaz ad t-id-yaf lḥal yeqqur kan ɣef wayen yeḥfeḍ di temẓi-s, d ayen i wumi ara d-yettɛawad, d tameslayt i yelmed ass-nni ara d-yezwiren s yiles-s." 5 . FISHMAN, La sociolinguistique, P18.